laion/Wikipedia-Exotic huggingface dataset:
წეროაანთ წმინდა გიორგის ეკლესია

წეროაანთ წმინდა გიორგის ეკლესია – ეკლესია კასპის მუნიციპალიტეტის სოფელ დოესის სამხრეთ-დასავლეთით 2,5 კილომეტრზე, მთის ფერდობზე. თარიღდება გვიანდელი ფეოდალური ხანით. საყდრის აღმოსავლეთით უცხოვრიათ წერუაშვილებს (აქედან მომდინარეობს საყდრის სახელწოდება), ხოლო დასავლეთით ყოფილა დასახლება აგარა, საიდანაც ბატონს ხალხი ახლანდელ დაბა აგარაში (ქარელის მუნიციპალიტეტი) გაუსახლებია. ეკლესია ძლიერ დაზიანებულია: გაურკვეველია გეგმა, შემორჩენილია საძირკვლის კვალი და აღმოსავლეთ კედლის ნაწილი (სიგრძე 4,1 მ). ეკლესია ნაგებია სხვადასხვა ზომის ნატეხი ქვით. გადმოცემით საყდარს შესასვლელი სამხრეთიდან ჰქონია, გადახურული ყოფილა კრამიტით. საყდრის ჩრდილოეთით აღმოჩნდა თიხის მილები. საქართველოს ისტორიის და კულტურის ძეგლთა აღწერილობა, ტ. 5, თბ., 1990 წ.
ეზატის ნათლისმცემლის ეკლესია

ეზატის ნათლისმცემლის ეკლესია — ეკლესია კასპის მუნიციპალიტეტის სოფელ ეზატის ჩივაანთ უბანში, ამაღლებულ ადგილზე. თარიღდება გვიანდელი ფეოდალური ხანით. ეკლესია დარბაზულია (12,2 X 4,85 მ), ნაგებია ნატეხი და რიყის ქვით. გაირჩევა ორი სამშენებლო ფენა. XIX საუკუნის დასაწყისში ნაგებობა შეუკეთებიათ - შემოუვლიათ ოთხი რიგისაგან შედგენილი ლავგარდანი და დასავლეთიდან მოზრდილი სათავსი მიუშენებიათ. ეკლესიის სამხრეთ კედელში არსებული შესასვლელი ამოუქოლავთ და მინაშენის სამხრეთ კედელში ნახევარწრიული თაღით დასრულებული მაღალი და ფართო კარი გაუჭრიათ. ეკლესიის ღრმა ნახევარწრიული აფსიდის ღერძზე გაჭრილი სარკმელი ამოშენებულია. ორივე ნაგებობა ერთიანი ნახევარწრიული კამარითაა გადახურული. მინაშენს ჩრდილოეთით ორი სარკმელი აქვს, დასავლეთით და სამხრეთით - თითო. ინტერიერში შემორჩენილია შელესილობის ფრაგმენტები. მინაშენის დასავლეთ ფასადზე, ცენტრში აგურის წყობაში გამოყვანილია დიდი ჯვარი. ამავე ფასადის ფრონტონის კუთხეზე დგას აგურის ოთხბოძიანი სამრეკლო. ეკლესია გადახურულია კრამიტით. საქართველოს ისტორიის და კულტურის ძეგლთა აღწერილობა, ტ. 5, თბ., 1990 წ.
სოლომონის ტაძარი

სოლომონის ტაძარი (ებრ.: בית המקדש, ბეით ჰამიკდაშ), ასევე პირველი ტაძარი, ბიბლიურად პირველი ებრაული ტაძარი იერუსალიმში. ტაძარი ლოცვებისა და მსხვერპლშერწირვის უმთავრესი ადგილის დანიშნულებას ასრულებდა. ტაძრის მშენებლობა დასრულდა ძვ. წ. X საუკუნეში; ბაბილონელებმა გაანადგურეს ძვ. წ. 586 წელს. თუმცა იერუსალიმი კარგი სტრატეგიული მდებარეობით არ გამოირჩეოდა, მან მაინც გაითქვა სახელი, რადგან ღმერთმა აქ თავისი სახელი დაავანა. ის ღვთის ხალხის რელიგიური და ადმინისტრაციული ცენტრი იყო. იერუსალიმი იუდეის ცენტრალურ მთაგრეხილზე, ზღვის დონიდან 750 მეტრის სიმაღლეზე მდებარეობს. ბიბლიაში ნათქვამია, რომ ის „ლამაზი მაღლობია“ და ‘იქ ადიან’ ღვთის თაყვანისმცემელნი . ძველ იერუსალიმს დასავლეთითა და სამხრეთით ჰინომის ველი ერტყა, აღმოსავლეთით კი — კედრონის ხევი. კედრონის ხევში არსებული გიხონის წყარო და სამხრეთით მდებარე ენ-როგელი ქალაქს სასმელი წყლით ამარაგებდა, რაც განსაკუთრებით მნიშვნელოვანი იყო მტრის შემოსევის დროს . სოლომონის ტაძარი, რომელიც ოქროთი და ძვირფასი ქვებით იყო მორთული, ოდესმე აგებულთაგან ერთ-ერთი ყველაზე ძვირადღირებული შენობა იყო. მნიშვნელოვანია, რომ ტაძრის სამშენებლო გეგმა თავად სოლომონისგან მომდინარეობდა. ტაძრის გვერდით უზარმაზარი ეზოები და ადმინისტრაციული შენობები იყო განლაგებული. მისი მშენებლობა, რომელზეც 180000-ზე მეტი კაცი მუშაობდა, შვიდწელიწად-ნახევარს გაგრძელდა და ძვ. წ. 1027 წელს დასრულდა (1მფ. 5:13—16; 6:1, 38). კარვის მსგავსად ტაძარიც „ჭეშმარიტ კარავს“, ღმერთის სულიერ ტაძარს განასახიერებდა. ტაძრისა და შიდა ეზოს გეგმა (მარცხნივ). ტაძრის შიდა ხედი (ქვემოთ) წარმოდგენას გვიქმნის ამ დიდებული ნაგებობის სილამაზეზე. ტაძრის კედლები შიგნიდან კედრის ხით იყო მოპირკეთებული და მათზე ქერუბიმები, პალმები და ყვავილები იყო ამოკვეთილი. ჭერი და კედლები ოქროთი იყო მოვარაყებული და ძვირფასი ქვებით მორთული. Seek Out the Welfare of Jerusalem visit of the Temple Institute Museum in Jerusalem conducted by Rav Israel Ariel დაარქივებული 2008-03-11 საიტზე Wayback Machine. Video tour of a model of the future temple described in Ezekiel chapters 40–49 from a Christian perspective. დაარქივებული 2008-05-29 საიტზე Wayback Machine. The Bible Unearthed: Archaeology’s New Vision of Ancient Israel and the Origin of Its Sacred Texts
გარგარი (ნასოფლარი)

გარგარი – ნასოფლარი კასპის მუნიციპალიტეტში მდებარეობს სოფელ ერთაწმინდიდან 1,5 კმ-ზე, საავტომობილო გზის მარცხენა მხარეს. ნასოფლარი ფეოდალური ხანისაა. აქ დასტურდება ნასახლარი ბუდეები, არის წმინდა გიორგის სახელობის ეკლესიაც. ჩრდილო-დასავლეთით 250 მეტრზე აღმოსავლეთიდან დასავლეთისაკენ დამხრობილი გორაა (25X15 მ). მას სამხრეთით ტერასა გასდევს. მისგან დასავლეთით, მინდორზე ქვაყუთის ფილები ყრია. საქართველოს ისტორიისა და კულტურის ძეგლთა აღწერილობა, ტ. 5, თბ., 1990. — გვ. 156.
გარგარის წმინდა გიორგის ეკლესია

გარგარის წმინდა გიორგის ეკლესია – ეკლესია კასპის მუნიციპალიტეტის ნასოფლარ გარგარის სასაფლაოზე, სოფელ ერთაწმინდიდან 1,5 კმ-ზე. თარიღდება გვიანდელი ფეოდალური ხანით. ეკლესია დარბაზულია (4,1 X 6,25 მ), ნაგებია ნატეხი ქვით. ნაგებობა დაზიანებულია: ჩამონგრეულია კედლების ზედა ნაწილი და ცილინდრული კამაროვანი გადახურვა. არქიტრავული შესასვლელი სამხრეთითაა. ნახევარწრიულ აფსიდში თაღოვანი სარკმელია. ერთი სწორკუთხა სარკმელი დარბაზის სამხრეთ კედლის ზედა ნაწილშია. ინტერიერში შემორჩენილია შელესილობის ფრაგმენტები. მოგვიანებით ეკლესიისათვის სამხრეთიდან მიუშენებიათ სათავსი, რომლის მხოლოდ კონტურია შემორჩენილი. საქართველოს ისტორიის და კულტურის ძეგლთა აღწერილობა, ტ. 5, თბ., 1990 წ.
ცუცუბნის წმინდა თევდორეს ეკლესია

ცუცუბნის წმინდა თევდორეს ეკლესია – ეკლესია კასპის მუნიციპალიტეტის სოფელ სოფელ ერთაწმინდიდან 1,5-2 კმ-ზე. ცხირეთისკენ მიმავალ გზაზე, ე. წ. ცუცუბანში. ადგილობრივების გადმოცემით ამ ადგილს ადრე ხუცუბანს უწოდებდნენ. თარიღდება განვითარებული ფეოდალური ხანით. ნაგებობა დაზიანებულია: ჩამონგრეულია კედლების ზემოთა ნაწილები, დაკარგულია ლავგარდნის ყველა ქვა. კედლები ერთი მეტრის სიმაღლეზე მიწითაა დაფარული. ეკლესია დარბაზულია (8,2 X 4,5 მ), ნაგებია სხვადასხვა ზომისა და ფერის ქვებით. ერთადერთი შესასვლელი სამხრეთ კედლის დასავლეთ ნაწილშია. იგი დიდი ზომის (2,15 X 0,95 მ) რუხი ფერის არქიტრავითაა გადახურული. ნახევარწრიულ აფსიდის ღერძზე ერთი სარკმელია. ინტერიერში შემორჩენილია შელესილობის ფრაგმენტები. საკურთხეველში ჩანს მოხატულობის კვალი. ფასადების კედლები ნაწყობია რუხი ფერის ფილაქვით. ჰორიზონტალური რიგები ყველგან დაცულია. კუთხეები საგანგებოდ არის გამოყვანილი მომწვანო ფირუზისფერი კვადრებით. ასეთივე ფერის ქვები გამოყენებულია აღმოსავლეთ ფასადის ფრონტონზე. საქართველოს ისტორიის და კულტურის ძეგლთა აღწერილობა, ტ. 5, თბ., 1990 წ.
გოზოს ციხე

გოზოს ციხე – ციხესიმაგრე ერედვის მუნიციპალიტეტში, სოფელ გოზოს მახლობლად. განლაგებულია მთის ქედზე. ციხის მხოლოდ ჩრდილოეთი და დასავლეთის კედლების მცირე ნაწილებია შემორჩენილია. ჩრდილოეთის კედლის სიმაღლე რამდენადმე აღემატება დასავლეთისას სამშენებლო მასალად გამოყენებულია სხვადასხვა ზომის ნატეხი ქვა. გეგმის დადგენა შეუძლებელია. შიდა ქართლი I, პატარა და დიდი ლიახვის ხეობების არქიტექტურული მემკვიდრეობა, თბ., 2002.
დღის ნარჩენები (ფილმი)

დღის ნარჩენები (ინგლ. The Remains of the Day) — 1993 წლის ჯეიმზ აივორის ფილმი, რომელიც არის იშიგურო კაძუოს ამავე სახელწოდების რომანის ადაპტაცია. ფილმში თამაშობენ ენტონი ჰოპკინზი, ემა ტომპსონი, ჯეიმზ ფოკსი და სხვა. ფილმი ნომინირებული იყო ოსკარის რვა ნომინაციაზე. დღის ნარჩენები კინოფილმების ინტერნეტ-მონაცემთა ბაზაში ↑ დღის ნარჩენები. ციტირების თარიღი: 2010-09-29.
ზინ ელ-აბიდინ ბენ ალი

ზინ ელ-აბიდინ ბენ ალი (დ. 3 სექტემბერი 1936, ჰამამ-სუსი, ტუნისი — გ. 19 სექტემბერი, 2019 ჯიდა, საუდის არაბეთი ) – ტუნისელი პოლიტიკოსი. ტუნისის მეორე პრეზიდენტი 1987-2011 წწ. 23-წლიანი მმართველობის შემდეგ თანამდებობიდან გადადგა 2011 წლის 14 იანვარს ქვეყანაში მიმდინარე საპროტესტო აქციების შემდეგ. Official Website დაარქივებული 2010-12-18 საიტზე Wayback Machine. Tunisia: President Ben Ali stresses need to intensify cooperation to combat terrorism Tunisia Economyდაარქივებული 2012-10-16 საიტზე Wayback Machine. Call by Ben Ali to establish 'World Solidarity Fund' 'Predators' page ↑ Президент Туниса покинул свой пост во время беспорядков ↑ ტუნისის პრეზიდენტი გაიქცა, ხელისუფლება სამხედროების ხელში გადავიდა
არგენტინული კულტურა

არგენტინის კულტურა განსხვავებულია ქვეყნის სხვადასხვა გეოგრაფიულ რეგიონში და შერწყმულია ეთნიკური ჯგუფების კულტურასთან. თანამედროვე არგენტინის კულტურამ უდიდესი გავლენა განიცადა ევროპული იმიგრაციისას, სულ მცირეა ადგილობრივ ინდიელეთა და აფრიკელთა კულტურების გავლენა, ისიც მუსიკასა და ხელოვნებაში. ბუენოს-აირესი და სხვა ქალაქები ევროპული არქიტექტურის ნათელი მაგალითებია, მაგრამ რაც შეეხება უფრო ძველ დასახლებებს ამ ქალაქების შიგნით, აქ თანამედროვე სტილი, არგენტინის ესპანური მმართველობის წარსულიდან გამომდინარე, შერწყმულია კოლონიურ არქიტექტურასთან. მსხვილ ურბანულ ცენტრებში მარვლადაა მუზეუმები, კინოთეატრები, გალერეები. არგენტინული კინოს ისტორია სათავეს იღებს 1896 წლიდან და მოიცავს 2,500 სრულმეტრაჟიან ფილმს, მოპოვებული აქვს არაერთი საერთაშორისო აღიარება. არგენტინული თეატრი სათავეს იღებს 1783 წელს და დაკავშირებულია ვიცე-მეფე ხუან ხოსე დე ვერტის ი სალსედოსთან. უკვე 1804 ბუენოს-აირესში გაიხსნა თეატრი, რომელიც დღესაც მოქმედებს. არგენტინული კულტურის ყველაზე ცნობილი ელემენტია ტანგო. თანამედროვე არგენტინაში, ტანგოს მუსიკას მკაცრი წესები გააჩნია. ხალხური მუსიკა და ცეკვა ძირითადად ქვეყნის პროვინციებშია პოპულარული და უმეტეს შემთხვევაში ადგილობრივისა და ევროპული სტილის ნაზავს წარმოადგენს. 1970-იანი წლებიდან ქვეყანაში პოპულარული ხდება როკ-მუსიკა. არგენტინული სამზარეულო ესაა ტიპური ევროპული სამზარეულო, განიცდის მძლავრ იტალიურ, ესპანურ და ფრანგულ გავლენას, ფაქტობრივად შეიძლება ითქვას, რომ ესაა ხმელთაშუაძღვიური სამზარეულოს ვარიაცია. ყველაზე ცნობილი არგენტინული კერძია ასადო, რომელიც ძროხის ხორცისა და შიგნეულობისგან მზადდება. არგენტინის კულტურა დაარქივებული 2010-12-20 საიტზე Wayback Machine. "National System of Cultural Consumption" - Official website. დაარქივებული 2005-12-20 საიტზე Wayback Machine.
გლოსოფილია

გლოსოფილია — ენების სიყვარული, იქნება ეს მშობლიური თუ უცხო. ტერმინი გამოხატავს პიროვნებას ვისაც უყვარს ენები და ენათა სტრუქტურა. გლოსოფილები ხშირად ღრმად სწავლობენ ლიტერატურულ ტერმინოლოგიას, გრამატიკას, პუნქტუაციასა და ენის აგებულებას. გლოსოფილები სწავლობენ უცხო ენებს და სწავლობენ რაც შეუძლიათ უფრო მეტ ენას. გლოსოფილისთვის ბევრი უცხო ენის არცოდნა უჩვეულო არაა. ↑ http://www.allwords.com/word-glossophilia.html გრამატიკა ენა ლიტერატურა ფილიების სია
ბეჭდის საძმო (მრავალმნიშვნელოვანი)

ბეჭდის საძმო არის ჯ. რ. რ. ტოლკინის ეპიკური ფენტეზის ჟანრის რომანის ბეჭდების მბრძანებელი პირველი ტომი. ბეჭდის საძმო ასევე შეიძლება ნიშნავდეს: ბეჭდის საძმო, ცხრა მოგზაურისგან შემდგარი რაზმი, რომლის ამოცანას ბეჭდის განადგურება წარმოადგენდა. შედიოდნენ: ფროდო ბეგინსი, სემუაიზ გემჯი, მერიადოკ ბრენდიბაკი, პერეგრინ ტუკი, განდალფი, არაგორნი, ლეგოლასი, ბორომირი და გიმლი. ბეჭდების მბრძანებელი: ბეჭდის საძმო — რეჟისორ პიტერ ჯექსონის 2001 წლის ფილმი. ბეჭდების მბრძანებელი: ბეჭდის საძმო (თამაში) — 2002 წლის თამაში, რომელიც ეფუძნება რომანს.
დონალდ რეიფილდი

დონალდ რეიფილდი (ინგლ. Donald Rayfield; დ. 12 თებერვალი, 1942) — თანამედროვე ბრიტანელი რუსულისა და ქართულის ლიტარატურათმცოდნე, დედოფალ მერის უნივერსიტეტის პროფესორი. იგი არის წიგნების ავტორი რუსული და ქართული ლიტერატურის შესახებ. მისი გამორჩეული ნაშრომია წიგნი იოსებ სტალინსა და მის საიდუმლო პოლიციაზე. რეიფილდი ასევე რუსი მწერლებისა და ინტელიგენციის შესახებ წიგნების სერიების რედაქტორია. ლხასეს სიზმარი: ნიკოლაი პრჟევალსკის ცხოვრება (1976) ალუბლის ბაღი: კატასტროფა და კომედია (1994) ISBN 0805744517 ანტონ ჩეხოვი: ცხოვრება. (1997) ლონდონი: HarperCollins, ISBN 0002555034; ნიუ-იორკი: Henry Holt, 1998. — ISBN 1-85399-426-X; რუსული თარგმანი: ოლგა მაკაროვას თარგმანი.. მოსკოვი: Независимая газета, 2005. ISBN 5-86712-163-1; მოსკოვი: Б.С.Г.-Пресс, 2008. ISBN 978-5-93381-272-2. ჩეხოვის გაგება: ჩეხოვის პროზისა და დრამის კრიტიკული სწავლა / Bristol Classical Press. ლონდონი: University of Wisconsin Press, 1999. გარნეტის წიგნის რუსული ვერსია (2000) საქართველოს ლიტერატურა: ისტორია / მერე გადამოწმებული გამოცემა. ლონდონი: Curzon Press, 2000. ISBN 0-7007-1163-5. სტალინი და მისი ქვეშევრდომები. ლონდონი: Penguin, 2004. ISBN 0-670-910880; ნიუ-იორკი: Random House, 2004. ISBN 0-375-50632-2; ესპანური თარგმანი: ამადო დიეგეზ როდრიგეზისა და მიგელ მარტინეზ ლაგეს თარგმანი. მადრიდი: Taurus, 2004. ISBN 84-306-0512-6; გერმანული თარგმანი: ჰანს ფრეუნდლისა და ნორბერტ იურაშიტზის თარგმანი. მიუნჰენი: Karl Blessing, 2004. ISBN 3-89667-181-2; იტალიური თარგმანი: სტეფანია დე ფრანკოს თარგმანი. მილანი: Garzanti, 2005. ISBN 88-11-69386-1; ჩეხური თარგმანი: პაველ დობროვსკის თარგმანი: პრაღა: BETA, 2006; რუსული თარგმანი: ავტორის თარგმანი, გაფართოებული და შევსებული. მოსკოვი: Новое литературное обозрение, 2008. ISBN 978-5-86793-651-8; პოლონური თარგმანი: ა. კეძიერსკის თარგმანი. ვარშავა: Amber, 2009. ISBN 978-83-241333-8. ჩეხოვის ბიძია ვანია და ხის დემონი (2007) ყოვლისმომცველი ქართულ-ინგლისური ლექსიკონი: 2 ტომი. / დონალდ რეიფილდი (მთავარი რედაქტორი), რუსუდან ამირეჯიბი, შუქია აფრიდონისძე, ლოურენს ბროერსი, არიანე ჭანტურია, ლევან ჩხაიძე, თინა მარგალიტაძე. ლონდონი: Garnett Press, 2006. ISBN 978-0-9535978-3-4. ↑ 1.0 1.1 Czech National Authority Database <a href="https://wikidata.org/wiki/Track:Q13550863"></a> ↑ LIBRIS — 2012. <a href="https://wikidata.org/wiki/Track:Q1798125"></a> ↑ ს.გედროიცი დონალდ რეიფილდი. ანტონ ჩეხოვის ცხოვრება (რეცენზია) // Звезда. — 2005. — № 11. წაკითხვის თარიღი: 02.01.2010. ↑ ლ.დანილკინი დონალდ რეიფილდი. ანტონ ჩეხოვის ცხოვრება 2005 (რეცენზია) // აფიშა. 4 მაისი, 2005. წაკითხვის თარიღი: 02.01.2010. ოფიციალური საიტი დედოფალ მერის უნივერსიტეტის საიტზე.
ამანდა საიფრიდი

ამანდა მიშელ საიფრიდი (ინგლ. Amanda Michelle Seyfried; დ. 3 დეკემბერი,1985) — ამერიკელი მსახიობი, მომღერალი და მოდელი. საიფრიდის კარიერა სამოდელო ბიზნესით დაიწყო, როდესაც გოგონა ჯერ კიდევ 11 წლის იყო. მისი სამსახიობო დებიუტი შედგა სერიალში „გზამკვლევი ვარსკვლავი“. 2000 წელს შეასრულა ლუსი მონტგომერის როლი ფილმში „დედამიწა რაზეც დგას“. ამანდა 1985 წლის 3 დეკემბერს დაიბადა ალენტაუნში, პენსილვანიის შტატში, მისი დედა ანა არის ოკუპაციური თერაპევტი, ხოლო მამა ჯეკი – ფარმაცევტი. მისი და ჯენიფერი კი ფილადელფიურ მუსიკალურ ჯგუფში უკრავს ორღანზე. ამანდამ 2003 წელს სკოლა დაამთავრა და ფორდემის უნივერსიტეტში ჩააბარა. ამანდამ სამსახიობო კარიერა დაიწყო 1995 წელს 9 წლის ასაკში, ხოლო სამოდელოს 11 წლის ასაკში, მისი სამსახიობო დებიუტი სერიალ „გზამკვლევ ვარსკვლავში“ შედგა. 2000 წელს ლუსი მონტგომერის როლი ითამაშა ფილმში „დედამიწა რაზეც დგას“. ჯერ კიდევ მოზარდი ფრანსინ პასკალის სამი წიგნის გარეკანზე მოხვდა. 2004 წელს საიფრიდის კარიერაში ნამდვილი წინსვლა დაიწყო, როდესაც კარენ სმითის როლი ითამაშა - ერთ-ერთი „ბაუნტი“ გოგონასი პოპულარულ ფილმში «საძაგელი გოგონები». მას პარტნიორობა გაუწიეს რეიჩელ მაკადამსმა და ლინდსი ლოჰანმა, რომელთათვის ეს ფილმი ასევე წარმატებული აღმოჩნდა. 2005 წელს საიფრიდს მთავარი როლი ერგო კინოფილმ „ცხრა ცხოვრების“ ერთ-ერთ ნაწილში. გამოჩნდა მეორეხარისხოვან როლებში სერიალებში „ექიმი ჰაუსი“, „სამართლიანობა“, „კანონი და წესრიგი“. ერთ-ერთი ყველაზე წარმატებული ფილმი იყო „მამა მია!“, მიუზიკლი, რომელიც ლეგენდარული ABBA-ს სიმღერების მიხედვით შეიქმნა და მასში ამანდას პარტნიორობა თვით მერილ სტრიპმა და პირს ბროსნანმა გაუწიეს. ვიკისაწყობში არის გვერდი თემაზე: ამანდა საიფრიდი ამანდა სეიფრიდი კინოფილმების ინტერნეტ-მონაცემთა ბაზაში
ბაზილიკა

ბაზილიკა (ბერძ. βασιλική — მეფის სახლი) — გეგმით სწორკუთხედის ფორმის, რომელსაც შიგნით, სიგრძივი ან ბურჯების რიგი სამ ან ხუთ ნავად ყოფას. აფსიდით დაბოლოებული შუა ნავი ცალფერდა სახურავებით გადახურულ გვერდითა ნავებზე განიერი და მაღალია. სინათლე შემოდის მისი კედლების ზედა ნაწილში დაყოლებული სარკმლებიდან. ადრინდელ ქრისტიანულ ბაზილიკას ხშირად დასავლეთი მხრიდან ეკვრის დიდი, გეგმით სწორკუთხოვანი ატრიუმი. ატრიუმსა და ძირითად ეკლესიას შორის, შესასვლელის წინ, მოთავსებულია სტთა. ხოლო საკურთხევლის აფსიდსა და ნავებს შორის განივი ნავი ტრანსეპტი. რომაულ და ადრინდელ ქრისტიანულ ბაზილიკებში გამოყენებული იყო ხის ნივნივებიანი ღია გადახურვა, რომელიც მოგვიანებით კამაროვანი გადახურვით შეიცვალა. ბაზილიკას ძველ საბერძნეთში უწოდებდნენ კარიბჭეს, სადაც სხდომებს ატარებდა ათენის არქონტი - ბაზილევსი, ძველ რომში - სასამართლოსა და სავაჭრო გარიგებათა შენობას (პორციუსის ემილიუსის, იულიუსის, ულპიუსის, მაქსენციუსის ბაზილიკები). შემდეგში ბაზილიკა გახდა ადრინდელ ქრისტიანულ ტაძრის ძირითადი ტიპი. იგი განვითარებული სახით გვხვდება ბიზანტიურ, რომაულ, გოტიკურ, აგრეთვე, აღორძინების ხანის ბაროკოს ხუროთმოძღვრებაში. ძირითადად სახალხო დანიშნულების, ძველ საბერძნეთში - ტრიბუნალი. ჰელენისტურ ქალაქებში საზოგადოებრივი ბაზილიკები ძვ. წ. II საუკუნიდან ჩნდება. რომის იმპერიის ოფიციალურად გაქრისტიანების შემდეგ ტერმინის მნიშვნელობა განივრცო და მიუთითებს ვრცელ, მნიშვნელოვან ეკლესიაზე, რომელსაც პაპის მიერ განსაკუთრებული მნიშვნელობის რელიგიური ცერემონიების ჩატარების უფლება მიეცა. ეს უმაღლესი და უმნიშვნელოვანესი სალოცავი ადგილებია წმინდა რომის კათოლიკურ ეკლესიაში, რომელსაც შემდეგ იერარქიით მოჰყვება საკათედრო ტაძრები, ეკლესიები და ბოლოს კაპელები. შესაბამისად, ეს სიტყვა დღეს ინარჩუნებს ორმაგ მნიშვნელობას — არქიტექტურულსა და ეკლესიასტიკურს. საქართველოში ბაზილიკა გავრცელებული იყო უმეტესად ადრინდელ ფეოდალურ ხანაში. ქართულ ბაზილიკას არ აქვს ატრიუმი, ნართექსი და ტრანსპეტი. კონსტრუქციულად დამახასიათებელია კამაროვანი გადახურვა, მასიური ბოძები ან თაღები, საშენ მასალად გამოყენებულია ქვა, საქართველოში შემუშავდა აგრეთვე ბაზილიკის თავისებური ვარიანტი, რომელსაც ქართველმა მეცნიერებმა სამეკლესიიანი ბაზილიკა უწოდეს. ყველაზე მნიშვნელოვანი ქართული ბაზილიკები (ბოლნისის სიონი, ურბნისი, ხაშმი, ანჩისხატი, წყაროსთავი და სხვა) - V-VI საუკუნეებს განეკუთვნება. ვიკისაწყობში არის გვერდი თემაზე: ბაზილიკა ქართული საბჭოთა ენციკლოპედია, ტ. 2, თბ., 1977. — გვ. 144-145.
სინეფილია

სინეფილია — კინოს, ფილმის თეორიისა და ფილმების კრიტიციზმისადმი სიყვარული. ტერმინი არის კინოსა (ინგლ. cinema) და ფილიას, ძველ ბერძნულში სიყვარულის ერთ-ერთი გამომხატველი სიტყვა, სიტყვათშეთანხმება. პიროვნებას, რომელიც ვნებიან სიყვარულს განიცდის ფილმებისადმი, სინეფილი ეწოდება. ↑ (2005) Cinephilia: Movies, Love And Memory. Amsterdam: Amsterdam University Press. ISBN 9053567682.
კრისტოფერ ლი

სერ კრისტოფერ ფრენკ კარანდინი ლი (ინგლ. Sir Christopher Frank Carandini Lee; დ. 27 მაისი, 1922 — გ. 7 ივნისი, 2015) — ბრიტანეთის იმპერიის ორდენისა და წმ. იოანეს საპატიო ორდენის მფლობელი , ინგლისელი მსახიობი და მუსიკოსი. მისი სამსახიობო კარიერა გამოირჩევა ძირითადად ბოროტი პერსონაჟების განსახიერებით. პირველი ასეთი ცნობილი როლებიდან იყო გრაფი დრაკულა. 1974 წლის ფილმში მამაკაცი ოქროს პისტოლეტით მან განასახიერა ფრანცისკო სკარამანგა. დიდი მოწონება დაიმსახურა სარუმანის როლმა, კინოტრილოგიიდან ბეჭდების მბრძანებელი. აგრეთვე ცნობილია მის მიერ განსახიერებული გრაფი დუკუ, ფილმიდან ვარსკვლავური ომები. მთავარი სტატია: კრისტოფერ ლის ფილმოგრაფია. The Wicker Man (1973) Hammer Presents "Dracula" With Christopher Lee (EMI NTS 186 UK/Capitol ST-11340 USA, 1974) The Soldier's Tale, იგორ სტრავინსკის მუსიკა, შოტლანდიური კამერული ორკესტრის შესრულებით / დირიჟორი - ლაიონელ ფრენდი (Nimbus, 1986) Peter and the Wolf, სერგეი პროკოფიევი / ინგლისის სიმებიანი ორკესტრი, იეჰუდი მენუჰინის ხელმძღვანელობით (Nimbus, 1989) Annie Get Your Gun (1995) JAY Records-ის მიერ წარმოდგენილი Annie Get Your Gun დაარქივებული 2008-12-04 საიტზე Wayback Machine. The Rocky Horror Show (1995) JAY Records-ის მიერ წარმოდგენილი The Rocky Horror Show დაარქივებული 2008-12-04 საიტზე Wayback Machine. Devils, Rogues & Other Villains (1998) The King and I (1998) JAY Records-ის მიერ წარმოდგენილი The King and I დაარქივებული 2008-09-20 საიტზე Wayback Machine. Musicality of Lerner and Loewe (2002) კრისტოფერ ლი ასრულებს სიმღერას Wandering Star ალბომზე Musicality of Lerner and Loewe დაარქივებული 2008-12-04 საიტზე Wayback Machine. Symphony of Enchanted Lands II: The Dark Secret (2004) Lord of the Rings: Songs and Poems by J. R. R. Tolkien (2003) Triumph or Agony (2006) Revelation (2006) Charlemagne: By The Sword & The Cross (2010) The Frozen Tears of Angels (2010) The Cold Embrace of Fear - A Dark Romantic Symphony (2010) Battle Hymns MMXI (2010) Charlemagne: The Omens of Death (2011) ვიკისაწყობში არის გვერდი თემაზე: კრისტოფერ ლი ოფიციალური საიტი დაარქივებული 2015-05-30 საიტზე Wayback Machine. კრისტოფერ ლი კინოფილმების ინტერნეტ-მონაცემთა ბაზაში ინტერვიუ ჟურნალთან Bizarre Magazine დაარქივებული 2011-11-18 საიტზე Wayback Machine. ინტერვიუ ფილმის ’ბეჭდების მბრძანებელი’ შესახებ პროფილი საიტზე Guardian ინტერვიუ საიტთან Starwars.com 2007 წლის ინტერვიუ კრისტოფერ ლის ფანების გერმანული საიტი დაარქივებული 2011-07-18 საიტზე Wayback Machine. ↑ 1.0 1.1 12:49 PM. Biography - Christopher Lee - Official Website. Christopherleeweb.com. დაარქივებულია ორიგინალიდან — 2008-06-16. ციტირების თარიღი: 2009-08-05. ↑ Charlemagne Music Samples | Christopher Lee - Official Website. Christopherleeweb.com. დაარქივებულია ორიგინალიდან — 2010-09-19. ციტირების თარიღი: 2010-10-04. ↑ Charlemagne - Christopher Lee op MySpace Music – Gratis gestreamde MP3's, foto's en Videoclips. Myspace.com. ციტირების თარიღი: 2010-10-04.
აპო

აპო იგივე აპუ - ინკების მითოლოგიური პანთეონის ერთ-ერთი ღვთაება. მთის სული, რომელიც მაღალმთიან ადგილებში მაცხოვრებელ ადამიანს შეეწეოდა და იფარავდა. ამ ღვთაებას დღემდე ეთაყვანება პერუს, ბოლივიის, ეკვადორისა და ჩილეს ზოგიერთი რაიონის მკვიდრი მოსახლეობა. კონტექსტის მიხედვით სიტყვა აპო-ს ინკების მითოლოგიაში სხვადასხვა მნიშვნელობა შეიძლება ჰქონდეს: ღვთება ან ზეარსება, წმინდა მთის სული, უძლიერესი ბუნების სულთა შორის. წმინდა მთა, წინაპართა საცხოვრებელი. ავტორიტეტული ადამიანი, წინამძღოლი. ერთ-ერთი უმაღლესი წოდება ინკების იმპერიაში, რომელსაც ეკისრებოდა საიმპერიო საბჭოსა და უმაღლესი სასამრთლოს ფორმირება. ეს ტერმინი ტრადიციულად გამოიყენება თავაზიანი მიმართვისას და მოწიწების გამოსახატავად. მაგალითად, ატაჰუალტა აპუ ინკა. ასევე ერთ-ერთი სახელი ვირაკოჩასი: აპუ კუნ ტიკსი ვირაკუტრა. ძლიერებისა და მორჭმულობის აღმნიშვნელი ზედსართავი სახელი. ზკნელსა და ზესკნელში მობინადრე ადამიანის მცველი მთის სულები. ინკების მითოლოგია Sacred Mountain Expedition: April 2007 Glossary of Terminology of the Shamanic & Ceremonial Traditions of the Inca Medicine Lineage as Practiced in the United States
მარ-დელ-პლატა

მარ-დელ-პლატა — ქალაქი არგენტინაში, ბუენოს-აირესის პროვინციაში. მდებარეობს ატლანტის ოკეანის სანაპიროზე, ბუენოს-აირესიდან 400 კმ-ით სამხრეთით. ქალაქი არგენტინის ერთ-ერთი უმნიშვნელოვანესი თევზის სარეწაო პორტი და უდიდესი საზღვაო კურორტია. 2010 წლის მონაცემებით, მისი მოსახლეობა შეადგენს 614,350 ადამიანს, ამ მონაცემებით, ქვეყნის სიდიდით მე-7 ქალაქია. ესპანელთა მოსვლამდე, ეს ტერიტორია დასახლებული იყო გუნუნა-კენას ხალხით, რომელიც მაპუჩეს ხალხის მძლავრ გავლენას განიცდიდა. გამომდინარე იქიდან, რომ მარ-დელ-პლატა არგენტინის სანაპირო რეკრეაციულ ზოლში მდებარეობს, ქალაქის მთავარ ეკონომიკურ საქმიანობას ტურიზმი წარმოადგენს. 2006 წელს მას 7 მლნ ტურისტი ეწვია. შესაბამისად, აქ მაღალ დონეზეა განვითარებული ტურისტული ინფრასტრუქტურა თავის არაერთი სასტუმროთი, რესტორნით, სამორინეთი და სხვა ტურისტული ატრაქციით. გარდა ამისა, მარ-დელ-პლატა არგენტინის მნიშვნელოვანი სპორტული ცენტრია. აქ მდებარეობს ოლიმპიური სტადიონი, რომელიც ფიფას 1978 წლის მსოფლიო საფეხბურთო ჩემპიონატის არგენტინაში მიმდინარეობისას გაიხსნა. აქვეა ასევე 5 გოლფის მოედანი. ოფიციალური საიტი (ესპანური) მარ-დელ-პლატის ეროვნული უნივერსიტეტი (ესპანური) Buscador de Mar del Plata დაარქივებული 2017-05-19 საიტზე Wayback Machine. (ესპანური) Mar del Plata holiday and investments (ინგლისური) Website of Mar del Plata
რიზე

რიზე (თურქ. Rize; ბერძ. ριζα — „მთის ფერდები“) — ქალაქი თურქეთის ჩრდილო-აღმოსავლეთში, რიზეს პროვინციის ადმინისტრაციული ცენტრი. ქალაქის ისტორიული სახელი იყო „რიზეუმი“. რიზე მდებარეობდა ისტორიულ ჭანეთში. 1547 წლიდან, მას შემდეგ რაც ჭანეთი ოსმალეთის იმპერიამ დაიკავა, გახდა ლაზისტანის სანჯაყის ცენტრი. 1918-1921 წლებში ერთა ლიგამ რიზე აღიარა საქართველოს შემადგენლობაში, თუმცა მასზე ქართული იურისდიქცია არ გავრცელებულა. 1921 წლიდან ქალაქი ყარსის ხელშეკრულებით თურქეთის შემადგენლობაში მოექცა. ოფიციალური საიტი